
BILJEŠKE UZ FINANCIJSKE IZVJEŠTAJE
ZA RAZDOBLJE
I - XII 2025.

Izvještaj o prihodima i rashodima, primicima i izdacima
Bilješka 1.
	Račun iz rač. plana
	Opis stavke
	Šifra
	Ostvareno u izvještajnom razdoblju prethodne godine
	Ostvareno u izvještajnom razdoblju tekuće godine
	Indeks (%)

	6
	PRIHODI POSLOVANJA (šifre 61+62+63+64+65+66+67+68)
	6
	1.907.057,24
	2.172.941,67
	113,9

	3
	RASHODI POSLOVANJA (šifre 31+32+34+35+36+37+38) 
	3
	1.890.292,00
	2.324.537,65
	123,0

	 
	MANJAK PRIHODA POSLOVANJA (šifre Z005-6)
	Y001
	0,00
	151.595,98
	-

	7
	Prihodi od prodaje nefinancijske imovine (šifre 71+72+73+74)
	7
	0,00
	0,00
	-

	4
	Rashodi za nabavu nefinancijske imovine (šifre 41+42+43+44+45)
	4
	19.634,66
	42.953,46
	218,8

	 
	MANJAK PRIHODA OD NEFINANCIJSKE IMOVINE (šifre 4-7)
	Y002
	19.634,66
	42.953,46
	218,8

	8
	Primici od financijske imovine i zaduživanja (šifre 81+82+83+84+85)
	8
	0,00
	0,00
	-

	5
	Izdaci za financijsku imovinu i otplate zajmova (šifre 51+52+53+54+55)
	5
	0,00
	0,00
	-

	 
	VIŠAK/MANJAK PRIMITAKA OD FINANCIJSKE IMOVINE I ZADUŽIVANJA (šifre 8-5, 5-8)
	X003, Y003
	0,00
	0,00
	-

	 
	MANJAK PRIHODA I PRIMITAKA (šifre Y345-X678)
	Y005
	2.869,42
	194.549,44
	6780,1



Glazbena škola Blagoja Berse, OIB: 01500403553, Zagreb, Frankopanska ulica 8, posluje u skladu sa Zakonom o odgoju i obrazovanju u osnovnoj i srednjoj školi te Statutom Škole.
Škola vodi proračunsko računovodstvo sukladno Pravilniku o proračunskom računovodstvu i Računskom planu, a financijske izvještaje sastavlja i predaje u skladu s odredbama Pravilnika o financijskom izvještavanju u proračunskom računovodstvu.
 
o   BILJEŠKE UZ IZVJEŠTAJ O PRIHODIMA I RASHODIMA, PRIMICIMA I IZDACIMA
 
Bilješka broj 1 – šifre 6361 i 6362
Tekuće i kapitalne pomoći proračunskim korisnicima iz proračuna koji im nije nadležan
Prihodi u okviru ove skupine ostvareni su iz proračuna Ministarstva znanosti, obrazovanja i mladih, a u 2025. godini korišteni su za financiranje:
1. rashoda za zaposlene,
1. drugog dohotka vanjskih suradnika,
1. naknada zbog nezapošljavanja osoba s invaliditetom,
1. troškova ispitnih povjerenstava za polaganje stručnih ispita,
1. mentorstva pripravnika,
1. nabave stručne literature (pretežito notnog materijala),
1. troškova opskrbe besplatnim zalihama menstrualnih higijenskih potrepština,
1. isplata po pravomoćnim sudskim presudama vezanim uz obračun plaća po povoljnijoj osnovici.
Dio prihoda ostvaren je iz proračuna Agencije za odgoj i obrazovanje, a odnosi se na financiranje troškova autobusnog prijevoza u sklopu sudjelovanja orkestra na 63. državnom natjecanju učenika i studenata glazbe i plesa.
 
Bilješka broj 2 – šifra 6526
Ostali nespomenuti prihodi
Prihodi u ovoj skupini odnose se na:
1. prihode od participacija učenika za opremanje i poboljšanje uvjeta rada Škole,
1. prihode od vježbenika koji ponavljaju polaganje stručnih ispita (pretežito za pokriće troškova ispitnih povjerenstava),
1. ostale prihode za posebne namjene (povrate zaposlenika za parking i roaming).
 
Bilješka broj 3 – šifra 6711
Prihodi iz nadležnog proračuna za financiranje rashoda poslovanja
Prihodi u ovoj skupini ostvareni su iz proračuna Grada Zagreba (osnivača) te se odnose na:
1. decentralizirana sredstva za financiranje redovne djelatnosti (materijalni i financijski rashodi),
1. sredstva za pojačani standard za financiranje dodatnih programa i aktivnosti.
Sredstva za pojačani standard u 2025. godini korištena su za:
1. naknade za rad Školskog odbora,
1. sufinanciranje projekata prijavljenih na natječaje europskih fondova ili partnerstava za EU fondove, uključujući plaćanje stručnjaka za tehničku podršku (razdoblje 12/2024. – 11/2025.),
1. financiranje nagrade učenicima „Professor Balthazar“ (šifra 3721),
1. nabavu menstrualnih higijenskih potrepština,
1. plaćanje prve rate police osiguranja od požara i odgovornosti,
1. financiranje troška najma zaštitne skele na objektu Škole, Frankopanska ulica 8, Zagreb, za razdoblje od kolovoza 2024. do veljače 2025.
Trošak najma zaštitne skele iznosio je 32.900,00 EUR i evidentiran je na šifri 3232 – Usluge tekućeg i investicijskog održavanja. Također je odobrena refundacija troška sanacije kapilarne vlage u iznosu od 29.688,75 EUR, evidentirana na istoj šifri. Navedeni rashodi uzrok su značajnog povećanja rashoda na šifri 3232, koja u izvještajnom razdoblju bilježi porast od 412,2 % u odnosu na prethodno razdoblje.
 
Bilješka broj 4 – šifra 6712
Prihodi iz nadležnog proračuna za financiranje rashoda za nabavu nefinancijske imovine
Prihodi u ovoj skupini ostvareni su iz proračuna Grada Zagreba (osnivača). U 2025. godini sredstva su korištena za:
1. nabavu knjižnične građe za školsku knjižnicu (pretežito notni materijal),
1. nabavu projektora (2 kom.), projekcijskih ekrana (2 kom.) s popratnom opremom i uslugom montaže u iznosu od 8.210,15 EUR,
1. nabavu rolo-zavjesa, aluminijskih montažnih profila te uslugu dostave i montaže u iznosu od 8.954,04 EUR.
Navedena ulaganja uzrok su značajnog povećanja prihoda na šifri 6712, koja u izvještajnom razdoblju bilježi porast od 5.287,6 %.
 
Bilješka broj 5 – šifra 3222
Materijal i sirovine
Rashodi se odnose na nabavu namirnica za potrebe rada ispitnih povjerenstava stručnih ispita, sjednica Školskog odbora i drugih službenih prigoda.
 
Bilješka broj 6 – šifra 96
Obračunati prihodi poslovanja – nenaplaćeni
Na dan izvještavanja nenaplaćeni obračunati prihodi poslovanja iznose 154.768,55 EUR te se odnose na obračunate plaće za prosinac 2025. godine koje se financiraju iz proračuna Ministarstva znanosti, obrazovanja i mladih.
 
o   BILJEŠKE UZ BILANCU
 
Bilješka broj 7 – šifra 991
Izvanbilančni zapisi - aktiva (šifra 996)
Sukladno Pravilniku o proračunskom računovodstvu i Računskom planu, imovina je evidentirana po nabavnoj vrijednosti prema podacima dostavljenima od strane vlasnika imovine. Predmetna imovina na dan 31. prosinca 2025. godine nalazi se u posjedu i korištenju Škole te je iskazana u izvanbilančnim zapisima do trenutka povrata vlasniku.
Na kontima izvanbilančne evidencije 99111 – Tuđa imovina dobivena na korištenje i 99611 – Protustavka iskazan je iznos od 86.500,00 EUR.
Navedeni iznos odnosi se na:
1. vrijednost zaštitne skele (tunelska i cijevna skela) dobavljača SPEKTAR GRADNJA d.o.o., OIB: 36022528125, Hrvatski Leskovac, Hojnikova ulica 10, koja se nalazi u operativnom najmu, u iznosu od 82.500,00 EUR,
1. vrijednost dvaju printera dobavljača KSU d.o.o., OIB: 34976993601, Velika Gorica, Dr. Jurja Dobrile 50, u iznosu od 4.000,00 EUR.
 
o   BILJEŠKE UZ IZVJEŠTAJ O PROMJENAMA U VRIJEDNOSTI I OBUJMU IMOVINE I OBVEZA
 
Bilješka broj 8 – šifra P018
Proizvedena dugotrajna imovina
U 2025. godini evidentirane su promjene u vrijednosti i obujmu imovine koje nisu posljedica prihoda, rashoda niti novčanih tokova, u iznosu od 806,25 EUR. Promjena se odnosi na nabavu prijenosnog računala za potrebe rada voditelja računovodstva u aplikaciji INFOMARE ZGCOP.


Izvještaj o obvezama
Bilješka 2.
	Račun iz rač. plana
	Opis stavke
	Šifra
	Iznos
	Indeks (%)

	
	Stanje dospjelih obveza na kraju izvještajnog razdoblja (šifre V008+D23+D24 + 'D dio 25,26' + D27)
	V007
	143,10
	-



o   BILJEŠKE UZ IZVJEŠTAJ O OBVEZAMA
 
Bilješka broj 9 – račun 237
Obveze za naknade građanima i kućanstvima
Obveze se odnose na isplatu nagrade učenicima „Professor Balthazar“.
 
Bilješka broj 10 – račun 232
Obveze za materijalne rashode (prekoračenje od 1 do 60 dana)
Obveza se odnosi na trošak pristupa arhivskom gradivu za potrebe izrade Memorijala Škole. Račun u iznosu od 9,16 EUR izdao je Državni arhiv u Zagrebu dana 16. prosinca 2025. godine, a trošak je refundiran vanjskoj suradnici dana 12. siječnja 2026. godine.
 
Bilješka broj 11 – račun 232
Obveze za materijalne rashode (prekoračenje od 181 do 360 dana)
Ukupan iznos od 133,94 EUR odnosi se na račune Vodoopskrbe i odvodnje d.o.o. Škola je uputila zahtjev za povrat/ispravak po odobrenjima, nakon čega će obveze biti zatvorene.

